НАРЕДБА

За условията и реда за придобиване, стопанисване, ползване, управление и разпореждане със земеделските земи от общинския поземлен фонд на община Аврен
-----------------------------------------------------------------------------------------------------------------------


  На основание чл. 26, ал. 2, ал. 3 и ал. 4 от Закона за нормативните актове, на всички заинтересовани граждани и организации се предоставя 30-дневен срок от публикуване на настоящото съобщение на интернет страницата на Община Аврен  - 07.08.2025 год., в който могат да представят предложения и становища относно така изготвеният Проект на Наредба за изменение и допълнение на Наредба за условията и реда за придобиване, стопанисване, ползване, управление и разпореждане със земеделските земи от общинския поземлен фонд на община Аврен.
Предложенията и становищата следва да се предоставят в деловодството на Община Аврен в Информационен център - Аврен на адрес: с. Аврен, ул. „Тодор Ноев“ № 8, Община Аврен, Област Варна или на e-mail : kmet@avren.bg.
                                                                                                                   Проект !
Проект на Наредба за изменение и допълнение на Наредба за условията и реда за придобиване, стопанисване, ползване, управление и разпореждане със земеделските земи от общинския поземлен фонд на община Аврен
§1. В Глава XІ „Административно наказателни разпоредби“, разпоредбата на чл.66. (1) се изменя, като придобива следния вид:
Чл. 66. (1) Лице, което унищожи, повреди или премести границите на земи от ОПФ, се наказва с глоба от 250 лв./127,82 € до 500 лв./255,65€.

§2. Разпоредбата на чл. 66. (2) се изменя, като придобива следния вид:
(2) Лице, което унищожи или повреди полски път или с действията си възпрепятства неговото използване се наказва с глоба от 500 лв./255,65 € до 1000 лв./511,29 €.
§3. Разпоредбата на чл. 66. (3) се изменя, като придобива следния вид:
(3) Когато нарушението по ал. 1 и ал. 2 е извършено от служител на юридическо лице или едноличен търговец, на неговия ръководител се налага глоба от 1000 лв./511,29 € до 2 000 лв./1022,58 €, а на юридическото лице се налага имуществена санкция от 2 000 лв./1022,58 € до 5 000 лв./2556,46 €.
§4. Разпоредбата на чл. 67 се изменя, като придобива следния вид:
Чл. 67. Лице, което не изпълни заповедта за изземване на имота по чл. 34 от ЗСПЗЗ, се наказва с глоба от 500 лв./255,65 € до 2 000 лв./1022,58 €.
§5. Разпоредбата на чл. 68 (1) се изменя, като придобива следния вид:
Чл. 68. (1) Наказва се с глоба от 500 лв./255,65 € до 5 000 лв./2556,46 € физическо лице, което:

1. извърши дейност, водеща до увреждане, замърсяване и разрушаване на земеделска земя;
2. използва земеделска земя за неземеделски нужди без разрешение за промяна предназначението й;

3. Заема земя в отклонение на определените граници;
4. унищожава хумусния пласт;

5. започне изграждането на обект върху по-голяма площ от разрешената му или го измести върху земя от по-висока категория;

6. не освободи в срок предоставената за временно ползване земеделска земя в случаите предвидени в ЗОЗЗ или не я върне в първоначалния й вид.
§6. Разпоредбата на чл. 68 (2) се изменя, като придобива следния вид:
(2) При повторно нарушение наказанието е глоба от 1 000 лв./511,29 € до 10 000 лв./5 112,82 €.
§7. Разпоредбата на чл. 68 (3) се изменя, като придобива следния вид:
(3) На юридическо лице или на едноличен търговец се налага имуществена санкция в размер от 1 000 лв./511,29 € до 10 000 лв./5 112,92 €, а при повторно нарушение – от 2 000 лв./1022,58 € до 20 000 лв./10 225,84 €.
§8. Разпоредбата на чл. 69 (1) се изменя, като придобива следния вид:
Чл. 69. (1) Наказва се с глоба от 1 500 лв./766,94 € до 6 000 лв./3 067,75 € ползвател на земеделска земя, на която е извършено изгаряне на стърнища и други растителни отпадъци.

§9. Разпоредбата на чл. 69 (3) се изменя, като придобива следния вид:
 (3) При повторно нарушение наказанието е от 2000 лв./1022,58 € до 12 000 лв./6 135,50 €.
§10. Разпоредбата на чл. 70 се изменя, като придобива следния вид:
Чл.70. Наказва се с глоба в размер от 100 лв./51,13 € до 500 лв./255,65 € лице което:

1. Преотстъпва предоставените му за ползване земеделски земи на трети лица;

2. Не изпълни разпорежданията на служител от общинската администрация, дадени му в кръга на служебните задължения.

§11. Разпоредбата на чл. 71 се изменя, като придобива следния вид:
Чл.71. Лице, което унищожи общински мери и пасища и/или ги превърне в обработваема площ, се наказва с глоба от 250 лв./127,82 € до 1000 лв./511,29 € за физически лица и имуществена санкция от 2000 лв./1022,58 € до 5000 лв./2556,46 € за юридически лица и еднолични търговци.
§12. Приложение № 1 „Годишни базисни наемни цени на земите от ОПФ“ се изменя, като придобива следния вид:
1. Годишни базисни наемни цени за земи от общинския поземлен фонд, отдавани под наем за отглеждане на едногодишни полски култури:

І категория - 45,20 лв./23,11 € на декар; 

ІІ категория - 40,68  лв./20,80 € на декар; 

ІІІ категория - 35,03 лв./17,91 € на декар; 

ІV категория - 28,25 лв./14,44 € на декар; 

V категория - 21,47 лв./10,98 € на декар; 

VІ категория - 18,08 лв./ 9,24 € на декар; 

VІІ категория - 14,69 лв./ 7,51 € на декар; 

VІІІ категория - 12,43 лв./6,36 € на декар; 

ІХ категория - 11,30 лв./5,78 € на декар; 

Х категория - 10,17 лв./5,20 € на декар; 

2. Ливади всички категории земи – 11,30 лв./5,78 € на декар; 

3. За създаване и отглеждане на трайни насаждения:

3.1. лозови насаждения

гратисен период – 3 год.

  
4-7 год. – 45,20 лв./23,11 € на декар
8-20 год. – 67,80 лв./ 34,67 € на декар
За останалия период на плододаване – 45,20 лв./23,11 € на декар.
3.2. овощни насаждения – семкови, костилкови, черупкови

гратисен период – 4 год.

5-7 год. – 33,90 лв./17,33 € на декар; 

За останалия период на плододаване – 50,85 лв./26,00 € на декар 
3.3. ягодоплодни култури

гратисен период – 2 год.

за периода на плододаване – 50,85 лв./26,00 € на декар 
3.4. етерично-маслени култури – роза, мента, лавандула, шипка и други

гратисен период – 3 год.

 за периода на плододаване – 33,90 лв./17,33 € на декар
3.5. култивирани билки – срок на предоставяне 5 години

гратисен период – 1 год.

2-5 год. – 24,86 лв./ € на декар; 

3.6. калифорнийски аспержи – срок на предоставяне 15 години

гратисен период – 3 год.

4-12 год. – 53,11 лв./27,15 € на декар
13-15 год. – 33,90 лв./17,33 € на декар
4. За настаняване на пчелни семейства в земи и гори от ОПФ и ОГФ – 22,60 лв./11,56 € на декар годишно.

